**Ο Πρόεδρος ΚΟΑ στους αγώνες του Παγκοσμίου**

**Κυπέλλου Σκοποβολής της ISSF**

Ο Πρόεδρος του Κυπριακού Οργανισμού Αθλητισμού Ανδρέας Μιχαηλίδης παρέστη και έκαμε τις απονομές των μεταλλίων στους νικητές, κατά την τελευταία μέρα των αγώνων του πρώτου φετινού Παγκοσμίου Κυπέλλου Σκοποβολής της ISSF, που φιλοξενήθηκε στο Ολυμπιακό σκοπευτήριο «Λάκης Ψημολοφίτης» στα Λατσιά, 8 - 18 Μαρτίου 2022.

Ο κ. Μιχαηλίδης συνεχάρη τους διοργανωτές, καθώς και όλους τους σκοπευτές και σκοπεύτριες που συμμετείχαν, ενώ είχε την ευκαιρία να συναντηθεί και να συνομιλήσει με τον Πρόεδρο της ISSF Βλαδιμίρ Λίσιν. Στον Πρόεδρο της Παγκόσμιας Ομοσπονδίας, ο Πρόεδρος του ΚΟΑ τόνισε τη διαχρονική σταθερή στήριξη του Οργανισμού προς την Σκοπευτική Ομοσπονδία Κύπρου και γενικά την κυπριακή σκοποβολή, η οποία καθιερώθηκε στην ελίτ της παγκόσμιας σκοποβολής.

Στο περιθώριο των αγώνων ο Πρόεδρος της ΣΚΟΛΕΥ και πρόεδρος της οργανωτικής επιτροπής των αγώνων Λουκάς Ψημολοφίτης, απένειμε τα αναμνηστικά έπαθλα με τα τρία μετάλλια της διοργάνωσης στους Προέδρους

ΚΟΑ και ISSF.